अनुष्का शर्मा पहुंची सब्जी मंडी तो एक्ट्रेस को आई बचपन की याद, बोलीं- यहां आकर महसूस किया...Photo Viral  
अनुष्का शर्मा ने शेयर की सब्जी मंडी की फोटो
एक्ट्रेस को सब्जी मंडी में पहुंचकर आई बचपन की याद
अनुष्का शर्मा की फोटो हुई वायरल
बॉलीवुड एक्ट्रेस अनुष्का शर्मा (Anushka Sharma) इन दिनों पति विराट कोहली के साथ भूटान छुट्टियां मनाने गई हुई हैं, जहां की फोटो और वीडियो वह सोशल मीडिया पर भी खूब शेयर कर रही हैं. हाल ही में एक्ट्रेस ने अपने इंस्टाग्राम स्टोरी के जरिए एक फोटो शेयर की है, जिसमें वह सब्जी मंडी में खड़ी नजर आ रही हैं. इस फोटो को शेयर करते हुए एक्ट्रेस ने बताया कि उनकी बचपन की यादें ताजा हो गई हैं. इस फोटो में अनुष्का शर्मा ब्लैक जींस और प्रिंटेड टॉप पहनी नजर आ रही हैं. वहीं, अनुष्का शर्मा के चेहरे पर आई मुस्कान ने उनके लुक को और भी जबरदस्त बना दिया है. 
अनुष्का शर्मा (Anushka Sharma) ने सब्जी मंडी की फोटो को शेयर करते हुए लिखा, "सब्जी मंडी में होने का असली अहसास हुआ. बचपन की यादें दोबारा ताजा हो गईं." वैसे तो उन्होंने भूटान से जुड़ी कई फोटो पोस्ट की, लेकिन इन सबमें उन्होंने अपने पति और क्रिकेटर विराट कोहली के साथ एक भी तस्वीर साझा नहीं की. बता दें कि हाल ही में अनुष्का शर्मा अपने एक पोस्ट के लिए खूब सुर्खियां बटोर रही थीं. दरअसल, इस पोस्ट के जरिए अनुष्का शर्मा ने पूर्व विकेट कीपर फारुख इंजीनियर को उनके दावे के लिए जवाब दिया था, जिसमें फारुख इंजीनियर ने कहा था कि वर्ल्ड कप मैच के दौरान सिलेक्टर्स ने अनुष्का शर्मा को चाय परोसी थी. 
वहीं, वर्क फ्रंट की बात करें तो अनुष्का शर्मा (Anushka Sharma) इन दिनों फिल्मों से थोड़ा दूर नजर आ रही हैं. वह आखिरी बार 'जीरो' (Zero) में नजर आई थीं, इस फिल्म में अनुष्का शर्मा के साथ कैटरीना कैफ और शाहरुख खान (Shah Rukh Khan) भी मुख्य भूमिका में दिखाई दिये थे. हालांकि, फिल्म बॉक्स ऑफिस पर ज्यादा कमाल नहीं कर पाई थी. फिल्मों से इतर एक्ट्रेस अपनी फोटो और वीडियो को लेकर भी खूब चर्चा में रहती हैं.